**7. Miljøkrav**

Renhold AS bruker mye ressurser på reduksjon av faktorer som påvirker miljøet.

I den forbindelse kartlegger vi til enhver tid de faktorer som er med å påvirke både innemiljøet og det ytre miljø i ulik grad.

Metoder som nyttes til renhold må ikke virvle opp støv/smuss til omgivelsene.

På oppdraget vil vi kun bruke produkter som er Svanemerket.

Alt utstyr er CE godkjent. Til sugende maskiner skal det brukes hepafilter eller tilsvarende.

Alle ansatte får opplæring i bruk og vedlikehold av alt utstyr.

Alt utstyr blir fortløpende evaluert og kvalitetssikret. Ikke funksjonelt utstyr skiftes om nødvendig.

Vi registrer alt forbruk av rengjøringsmidler med det mål at vi til enhver tid kan prøve å redusere dette til et minimum.

Vi bruker kun kjemi som er godkjent gjennom NHO Service.

Vi bruker rengjøringsmidler som ikke skader omgivelser eller kan virke ugunstig for servicemedarbeidere eller brukeres helse.

Vi sørger for at avfall blir håndtert på en miljøvennlig måte. Renhold as følger oppdragsgiver sine rutiner for avfallshåndtering. Når oppdragsgiver praktiserer kildesortering, bidrar vi til gjennomføring av dette. På de arbeidsplasser hvor kildesortering ikke allerede er etablert, prøver vi å påvirke kunden til å innføre dette. 80 % av avfallet er papir og det er derfor av stor viktighet å skille dette fra annet avfall som for eksempel plast, matavfall etc. Dette gjøres rimelig enkelt ved å ta i bruk en miljøkartong i tillegg til den tradisjonelle søppelkurven.

I tillegg har vi flere steder utplassert doseringsmaskiner for rengjøringsmidler som sørger for at kjemikalieforbruket holdes på et så lavt nivå som mulig. I tillegg til redusert forbruk av midler, reduseres også mengden av tomembalasje.

* Miljøprogram gjeldende 2013 vedlagt under pkt 7.1
* Internkontroll for Renhold AS vedlagt under pkt 7.2
* Eksempler på arbeidsprosedyrer for renhold følger vedlagt under pkt 7.3